CELEX: 62008CO0513
Language: mt
Date: 2009-12-09 00:00:00
Title: Digriet tal-Qorti tal-Ġustizzja (Is-Seba' Awla) tad-9 ta' Diċembru 2009. # Luigi Marcuccio vs Il-Kummissjoni Ewropea. # Appell - Uffiċjali - Sigurtà Soċjali - Ċaħda espliċita tat-talba li ċerti spejjeż mediċi sostnuti mill-uffiċjal jiġu rrimborsati 100 % - Appell parzjalment manifestament inammissibbli u parzjalment manifestament infondat. # Kawża C-513/08 P.

DIGRIET TAL-QORTI TAL-ĠUSTIZZJA (Is‑Seba’ Awla)
      9 ta’ Diċembru 2009
      Kawża C‑513/08 P
      Luigi Marcuccio
      vs
      Il‑Kummissjoni Ewropea
      “Appell – Uffiċjali – Sigurtà soċjali – Ċaħda espliċita tat-talba li ċerti spejjeż mediċi sostnuti mill-uffiċjal jiġu rrimborsati 100 % – Appell parzjalment manifestament inammissibbli u parzjalment manifestament infondat”
      Suġġett:         Appell mid-Digriet tal-Qorti tal-Prim’Istanza (Ir‑Raba’ Awla) [li saret il-Qorti Ġenerali], tad‑9 ta’ Settembru 2008, Marcuccio
         vs Il‑Kummissjoni (T‑143/08), li permezz tiegħu il-Qorti Ġenerali tal-ċaħdet bħala inammissibbli t-talba għall-annullament
         tad-deċiżjonijiet tal‑uffiċċju ta’ ħlasijiet tal-iskema komuni tal-Komunitajiet ta’ assigurazzjoni għall‑mard Ewropej li jirrifjuta,
         minn naħa, li jkopri 100 % ċerti spejjeż mediċi sostnuti mill-appellant, u min‑naħa l-oħra, li jirrimborsa l-ispejjeż ta’
         eżami mediku skont ir‑regoli applikabbli fir-rigward ta’ konsultazzjonijiet ma’ tobba speċjalisti, kif ukoll talba sabiex
         tinkiseb il-kundanna tal-Kummissjoni għall-ħlas ta’ ċerti ammonti tal-ispejjeż mediċi.
      
      Dispożittiv         L-appell huwa miċħud. L. Marcuccio huwa kkundannat għall‑ispejjeż tal-appell.
      
      Sommarju
      1.        Appell – Aggravji – Evalwazzjoni żbaljata tal-fatti – Inammissibbiltà – Stħarriġ mill‑Qorti tal-Ġustizzja tal-evalwazzjoni
            tal-fatti sottomessi lill-Qorti Ġenerali – Esklużjoni ħlief fil-każ ta’ żnaturament
      (Artikolu 225 KE; Statut tal-Qorti tal-Ġustizzja, Artikolu 58)
      2.        Appell – Aggravji – Sempliċi repetizzjoni tal-motivi u l-argumenti mressqa quddiem il-Qorti Ġenerali – Nuqqas ta’ identifikazzjoni
            tal-iżball ta’ liġi invokat – Inammissibbiltà
      (Artikolu 225 KE; Statut tal-Qorti tal-Ġustizzja, Artikolu 58; Regoli tal-Proċedura tal‑Qorti Ġenerali, Artikolu 112(1)(ċ))